ဥက္ကာမင်းမောင်

ဥက္ကာမင်းမောင် (၁၉၈၅ မွေးဖွား) သည် မြန်မာလူမျိုး သရုပ်ပြမောင်၊ သရုပ်ဆောင်နှင့် အဆိုတော် ဖြစ်သည်။ သူသည် ဖိလစ်ပိုင်နိုင်ငံ မနီလာမြို့၌ ကျင်းပသည့် Mr. Tourism World 2016 ပြိုင်ပွဲတွင် အနိုင်ရရှိခဲ့သူ ဖြစ်သည်။"Ye Htoo Win from Myanmar wins Mister Tourism World 2016".

ကြော်ငြာများမှစ၍ ရုပ်ရှင်များအထိ ပြည်တွင်း ထုတ်လုပ်မှုများစွာတွင် အဓိကအခန်းကဏ္ဍဖြင့် ပါဝင်သရုပ်ဆောင်ခဲ့ပြီး၊ ဖက်ရှင်ပြပွဲများစွာတွင်ပါဝင် ခဲ့သည်။

 ငယ်ဘဝနှင့် ပညာရေး 
ဥက္ကာမင်းမောင် ကို ၁၉၈၅ ခုနှစ် စက်တင်ဘာလ ၁၈ ရက်နေ့တွင် မြန်မာနိုင်ငံ၊ ရန်ကုန်မြို့၌ အဖ ခိုင်ဝင်းနှင့် အမိ မနီလာသိန်းမြင့် တို့မှ မွေးဖွားခဲ့သည်။ အသက် ၂၄ နှစ်အရွယ်တွင် အမေရိကန်ပြည်ထောင်စု၊ နယူးယောက်မြို့သို့ ပြောင်းရွှေ့နေထိုင်ခဲ့သည်။ သူသည် မြန်မာတက္ကသိုလ်တွင် အင်္ဂလိပ်ဘာသာ ဖြင့် ဘွဲ့ရရှိပြီး၊ Berkeley College မှ စီးပွားရေးစီမံခန့်ခွဲမှု (Business Administration Management) ဘွဲ့ကို ဆက်လက်ရယူခဲ့သည်။

 အသက်မွေးဝမ်းကြောင်း 
ဥက္ကာမင်းမောင် သည် အသက် ၁၈ နှစ်တွင် သရုပ်ဆောင်လောကသို့ ဝင်ရောက်ခဲ့ပြီး ဇာတ်ကား ၄၀ ကျော်တွင် ပါဝင်သရုပ်ဆောင်ခဲ့သည်။ ၂၀၀၈ ခုနှစ်အထိ ဖက်ရှင်ပြပွဲများ၊ မဂ္ဂဇင်းအုပ်များနှင့် ကြော်ငြာဆိုင်းဘုတ်များတွင် မော်ဒယ်အဖြစ် ပါဝင်ခဲ့သည်။ သရုပ်ဆောင်လောကတွင် ရှစ်နှစ်ခန့် ဝေးကွာခဲ့ပြီးနောက်၊ မြန်မာနိုင်ငံ၏ ပထမဆုံး LGBT ဇာတ်ကားဖြစ်သည့် The Gemini ဖြင့် ရုပ်ရှင်လောကသို့ ပြန်လည်ဝင်ရောက်ခဲ့သည်။ ထိုဇာတ်ကားတွင် ၂၀၁၆ ခုနှစ်၌ ဘန်နီဝေ (Bennie Way) အဖြစ် သရုပ်ဆောင်ခဲ့သည်။

၂၀၁၆ ခုနှစ်တွင် Mister Tourism World Myanmar 2016 ကို ဆွတ်ခူးခဲ့ပြီး နိုင်ငံတကာအမျိုးသားအလှမယ်ပြိုင်ပွဲဖြစ်သည့် Mister Tourism World 2016 တွင် မြန်မာနိုင်ငံကိုယ်စားပြု ဝင်ရောက်ယှဉ်ပြိုင်ခဲ့သည်။

ယင်းပြိုင်ပွဲကို ၂၀၁၆ ခုနှစ် ဒီဇင်ဘာ ၁၀ ရက်တွင် ဖိလစ်ပိုင်နိုင်ငံ မနီလာမြို့၌ ကျင်းပခဲ့သည်။ ပြိုင်ပွဲအပြီးတွင် Okkar သည် အဓိကဆုဖြစ်သည့် Mister Tourism World 2016 ကို ရရှိခဲ့သည်။ ထို့အပြင် Social Media Icon, Best in Style & Fashion နှင့် Best in Tourism Speaker တို့အတွက် continental titles သုံးခုကို ဆွတ်ခူးနိုင်ခဲ့သည်။

 ပုဂ္ဂိုလ်ရေးရာ 
၂၀၁၈ ခုတွင် အင်စတာဂရမ်မှ ယောက်ျားချင်း စိတ်ဝင်စားသူဖြစ်ကြောင်း ဖွင့်ဟခဲ့သည်။

ရိုက်ကူးခဲ့သောရုပ်ရှင်များ
ရုပ်ရှင်
 ခုနှစ် အင်္ဂလိပ် အမည်  မြန်မာ အမည်  အခန်းကဏ္ဍ   ၂၀၀၆Shwe-Moe-Thae  ရွှေမိုးသည်းBee Gar ၂၀၁၆The Geminiမေထုံရာသီဖွားသစ်ဝေ၂၀၁၈Wat-Wat-Kwel-Aung-Pwintဝက်ဝက်ကွဲအောင်ပွင့်မင်းမင်း ၂၀၂၄VENGEANCE မရဲ့အေးခဲသွားကြသူများမင်းသိုက်

 ကိုးကား 

ပြင်ပလင့်ခ်များ

Category:၁၉၈၅ မွေးဖွားသူများ
Category:သက်ရှိထင်ရှားပုဂ္ဂိုလ်များ
Category:မြန်မာ အမျိုးသား ရုပ်ရှင်သရုပ်ဆောင်များ